b'\n_START_ARTICLE_\nPriit Kuulberg\n_START_PARAGRAPH_\nPriit Kuulberg (s\xc3\xbcndinud 5. mail 1955) on eesti muusik ja helire\xc5\xbeiss\xc3\xb6\xc3\xb6r._NEWLINE_Kuulberg \xc3\xb5ppis Tallinna Muusikakeskkoolis viiulit ja kontrabassi ning l\xc3\xb5petas hiljem Tallinna Riikliku Konservatooriumi kontrabassi solisti, orkestrandi, kammeransambli ja pedagoogi erialal._NEWLINE_Ta on m\xc3\xa4nginud Eesti Riiklikus S\xc3\xbcmfooniaorkestris (ERSO) kontrabassi ning t\xc3\xb6\xc3\xb6tanud Tallinna Linnahallis ja Eesti Televisioonis helire\xc5\xbeiss\xc3\xb6\xc3\xb6rina. Praegu t\xc3\xb6\xc3\xb6tab ta samal ametikohal firmas Secret Service._NEWLINE_Muusikuna on Kuulberg tuntust kogunud peamiselt basskitarristina ansamblites Ruja, Propeller, Kaseke ja Led R. Ta on ka Magnetic Bandi asutajaliige._NEWLINE_Tema vend oli Mati Kuulberg.'